Likumprojekts

**Grozījumi likumā "**[**Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm**](https://likumi.lv/ta/id/47744-par-izdienas-pensijam-iekslietu-ministrijas-sistemas-darbiniekiem-ar-specialajam-dienesta-pakapem)**"**

Izdarīt likumā "[Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm](https://likumi.lv/ta/id/47744-par-izdienas-pensijam-iekslietu-ministrijas-sistemas-darbiniekiem-ar-specialajam-dienesta-pakapem)" (Latvijas Republikas Saeimas un Ministru Kabineta Ziņotājs, 1998, 9. nr.; 2000, 9. nr.; 2002, 15. nr.; 2005, 24. nr.; 2007, 24. nr.; 2008, 3., 6. nr.; 2009, 15., 22. nr.; Latvijas Vēstnesis, 2010, 82., 153. nr.; 2013, 6., 137. nr.) šādus grozījumus:

1. Izteikt 5. panta astoto daļu šādā redakcijā:

"(8) Pēc valsts sociālās apdrošināšanas vecuma pensijas piešķiršanas darbinieka izdienas pensijas apmēru samazina par piešķirtās vecuma pensijas apmēru un piešķirtās mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts)."

2. Papildināt pārejas noteikumus ar 32. punktu šādā redakcijā:

"32. Izmaksājot izdienas pensiju saskaņā ar šā likuma 5. panta astoto daļu, mūža pensijas mēneša apmērs, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts), netiek ņemts vērā, ja personai vecuma pensija saskaņā ar likumu "Par valsts pensijām" piešķirta līdz 2022. gada 31. decembrim."

Likums stājas spēkā 2023. gada 1. janvārī.

Labklājības ministre

R. Petraviča